Diari Oficial de la Generalitat Valenciana


Sumari del DOGV 4030, del 27-06-2001 (2001/5897)

RESOLUCIÓ 7 de maig de 2001, de la Direcció General de l'Institut Valencià de la Joventut (IVAJ), per la qual es convoquen places a les residències juvenils de la Generalitat Valenciana per al curs 2001/2002.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4030

Data del DOGV
:   27-06-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/5897


Data del document
:   07-05-2001

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * jove
    * estudiant
    * suport econòmic
    * oci
    * ajuda pública

RESOLUCIÓ 7 de maig de 2001, de la Direcció General de l'Institut Valencià de la Joventut (IVAJ), per la qual es convoquen places a les residències juvenils de la Generalitat Valenciana per al curs 2001/2002. [2001/X5897]
  
L'article 8 de l'Ordre de 25 de juliol de 1991, de la Conselleria de Cultura, Educació i Ciència, per la qual s'estableixen les normes reguladores del funcionament de les residències juvenils de la Generalitat Valenciana, assenyala que cada any es realitzarà la convocatòria d'adjudicació de places per a les residències juvenils, i la disposició final segona faculta el titular de la Direcció General de l'IVAJ per a desplegar-la.
  
En conseqüència, aquesta Direcció General, fent ús de les competències que li atribueix l'art. 7 de la Llei 4/1989 de la Generalitat Valenciana, sobre l'Institut Valencià de la Joventut, en la redacció donada per Llei 9/1999, de Mesures Fiscals, de Gestió Administrativa i Financera i d'Organització de la Generalitat Valenciana, resol:
  
Convocar, per al curs acadèmic 2001/2002, places de residents per a joves estudiants a les residències juvenils de l'Institut Valencià de la Joventut de la Generalitat Valenciana i aprovar les bases que han de regir la convocatòria, que s'inclouen com a annex I d'aquesta resolució.
  
Així mateix s'aproven els criteris de valoració de les sol·licituds (annex II) i els corresponents models normalitzats per a persones majors d'edat (annex III) i menors (annex IV) i el model de declaració d'ingressos de l'excercici 1999 (annex V).
  
Contra la present resolució, que posa fi a la via administrativa, es podrà interposar potestativament recurs de reposició davant del director general de l'Institut Valencià de la Joventut o, directament, recurs contenciós administratiu davant del Tribunal Superior de Justícia de la Comunitat Valenciana, sense perjuí que les persones interessades puguen interposar qualsevol altre recurs que consideren oportú.
  
El termini per a la interposició del recurs de reposició serà d'un mes comptador a partir de l'endemà de la seua publicació en el Diari Oficial de la Generalitat Valenciana.
  
El termini per a la interposició del recurs contenciós administratiu serà de dos mesos, comptadors a partir de l'endemà de la seua publicació en el Diari Oficial de la Generalitat Valenciana.
  
València, 7 de maig de 2001.- El director general: Carlos Mazón Guixot.
  
ANNEX I
  
Bases
  
Primera. Objecte de la convocatòria
  
Es convoquen places de residents per a joves estudiants a les residències juvenils de l'Institut Valencià de la Joventut de la Generalitat Valenciana per al curs acadèmic 2001/2002, d'acord amb les condicions següents:
  
A l'efecte de la present convocatòria, per als estudis universitaris, es considerarà curs acadèmic des d'octubre a juny (ambdós inclosos), i per als estudis no universitaris s'adaptarà a allò que al moment oportú la Conselleria de Cultura i Educació fixe com a període lectiu.
  
Les residències juvenils el Maestrat i Sant Crist del Mar romandran tancades, a l'efecte de servei de residència, els caps de setmana des de divendres a la nit fins a diumenge (no es facilitarà el sopar de divendres ni el de diumenge), i durant les vacances escolars de Nadal i de Setmana Santa. En ambdues, els residents podran incorporar-s'hi els diumenges a la nit.
  
La residència juvenil la Florida romandrà tancada, a l'efecte de servei de residència, durant les vacances escolars de Nadal i de Setmana Santa.
  
Les residències acolliran estudiants dels nivells educatius següents:
  
- Residència Juvenil el Maestrat, de Castelló: estudiants universitaris i no universitaris
  
- Residència Universitària la Florida, d'Alacant: estudiants universitaris
  
- Residència Juvenil Sant Crist del Mar, de Benicarló: estudiants no universitaris
  
El nombre de places vacants per al curs acadèmic 2001/02 en les residències juvenils de la Generalitat Valenciana són les següents:
  
- Residència Juvenil el Maestrat.:................................32 places
  
- Residència Universitària la Florida:..........................29 places
  
- Residència Juvenil Sant Crist del Mar:...................... 51 places
  
Segona. Requisits dels sol·licitants
  
Les persones que sol·liciten una plaça en alguna de les residències juvenils objecte d'aquesta convocatòria hauran de residir en una localitat que estiga a més de 20 quilòmetres de les residències en què no hi haja oferta pública del curs, nivell o grau que ha de cursar l'alumne i, per tant, no poder cursar estudis en un centre pròxim al seu domicili.
  
Tercera. Selecció dels aspirants
  
En primer lloc tindran prioritat els joves sol·licitants residents a la Comunitat Valenciana i, en segon lloc i en aquelles residències en què s'admeten estudiants universitaris i no universitaris, es donarà prioritat als estudiants universitaris.
  
Si, en alguna residència, el nombre de sol·licitants excedeix el nombre de les places oferides, es farà una selecció d'acord amb la valoració socioeconòmica i acadèmica que preveu l'annex II.
  
En cas d'empat en la puntuació total, prevaldrà, per desempatar i per aquest ordre, la puntuació dels factors següents: dificultats d'escolarització, condició d'orfandat absoluta, tindre germans a la residència sol·licitada, renda anual i valoració acadèmica. Si l'empat persisteix, es resoldrà mitjançant un sorteig efectuat per la Comissió Seleccionadora.
  
En l'àmbit d'aquesta convocatòria es considerarà renda familiar anual disponible la suma de les caselles 313 i 314, en el cas de la modalitat simplificada, i la de les caselles 901 i 902, en el cas de la modalitat ordinària, de la declaració de l'IRPF presentada l'any 2000, corresponent a l'exercici fiscal de 1999, de tots els membres de la unitat familiar. Es considerarà unitat familiar la que defineix l'art. 68 de la Llei 40/1998, de l'Impost sobre la Renda de les Persones Físiques.
  
La Comissió Seleccionadora confeccionarà, d'acord amb els criteris exposats, una relació prioritzada, ordenada per cada residència, de les persones sol·licitants i s'hi farà menció expressa de les que resulten adjudicatàries en funció de les vacants. Els sol·licitants que no hagen obtingut plaça conformaran una llista d'espera.
  
La plaça que s'obtinga s'estendrà a tot el cicle d'estudis a què correspon el curs sol·licitat, sempre que es mantinguen els requisits que estableix la base anterior. Es considerarà que formen un únic cicle els estudis universitaris, el Batxillerat, els cicles formatius de grau mitjà, els cicles formatius de grau superior, i també els estudis equivalents d'acord amb la Llei d'Ordenació General del Sistema Educatiu.
  
La persona admesa es comprometrà a respectar les normes reguladores de les residències juvenils i el reglament de règim intern de la seua residència, i a romandre a la residència durant tot el període del curs, d'octubre a juny, ambdós inclosos, excepte força major prou justificada.
  
Per causes justificades i comunicant-ho prèviament als residents, amb una antelació mínima d'un mes, l'IVAJ podrà suspendre el servei de residència durant un temps determinat i mentre duren les circumstàncies que provocaren la suspensió del servei.
  
Quarta. Procediment
  
1. Els models de sol·licituds es facilitaran als serveis centrals de l'IVAJ a València, a les unitats territorials d'Alacant i de Castelló, i a les mateixes residències juvenils.
  
2. Les sol·licituds i la documentació s'adreçaran als registres de l'Institut Valencià de la Joventut (c/ de l'Hospital, 11, 46233 València; c/ dels Orfebres Santalínea, 2, 12519 Castelló de la Plana, i c/ de Sant Cristòfol, 8 i 10, 03667 Alacant), directament o per qualsevol de les formes que preveu article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.
  
3. El termini de presentació de les sol·licituds començarà l'endemà de la publicació de la present resolució i acabarà el dia 13 de juliol de 2001.
  
4. La instrucció del procediment serà realitzada pel Servei de Participació Activitats i Productes.
  
Quinta. Documentació
  
1. La justificació de les situacions o circumstàncies al·legades a efecte de barem s'acreditarà mitjançant la presentació, juntament amb la instància, de la documentació següent:
  
a) El domicili es justificarà per mitjà d'una fotocòpia del DNI del pare/mare, tutor o del mateix alumne. Si la localitat del domicili que consta en el DNI no es correspon amb la del domicili real de la família, s'haurà d'adjuntar també el certificat municipal d'empadronament.
  
b) La renda anual disponible de la unitat familiar es justificarà mitjançant fotocòpia confrontada de la declaració o declaracions de l'Impost sobre la Renda de les Persones Físiques de l'exercici 1999, de tots els membres de la unitat familiar, d'acord amb el que disposa la Llei 40/1998, de 19 de desembre, de l'IRPF i reglament aplicable, concretament la caràtula o full inicial número 1, en què figuren el/s declarant/s, altres membres de la unitat familiar i altres membres amb dret a deducció, i el full de liquidació en què apareix el concepte H ?Base imposable?, en les declaracions simplificades (full núm. 4 de la declaració, caselles 313 i 314), o el concepte G ?Integració i compensació de rendes?, en les declaracions ordinàries (full núm. 10 de la declaració, caselles 901 i 902).
  
Quan no se s'haguera presentat la o les anteriors declaracions per no estar-hi obligat/s, s'haurà d'aportar:
  
1. L'imprés que figura com a Annex V a la present resolució, degudament emplenat.
  
2. Certificat d'ingressos expedit per l'Agència Estatal de l'administració Tributària, de tots els membres de la unitat familiar.
  
c) Les qualificacions acadèmiques es justificaran per mitjà del certificat de les notes obtingudes en el curs acadèmic 2000/2001 expedit pel centre en què s'hagueren cursat els dits estudis.
  
d) El nombre de membres de la unitat familiar es justificarà mitjançant fotocòpia del llibre de família.
  
e) L'existència, si s'escau, de germans matriculats a la residència serà certificada per la Direcció.
  
f) Els criteris complementaris, si s'esqueien (família nombrosa...) s'acreditaran mitjançant fotocòpies confrontades dels certificats o documents corresponents.
  
3. Rebudes les sol·licituds, se'n farà l'estudi i també de la documentació que les haja d'acompanyar. Quan la sol·licitud no reunisca els requisits necessaris que assenyala l'article 71 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o no s'hi adjunte la documentació exigible d'acord amb aquesta resolució, es requerirà la persona interessada perquè en el termini de 10 dies, n'esmene la falta o faça arribar els documents preceptius, amb la indicació que, si així no ho fera, es considerarà que ha desistit de la seua petició, després de la resolució corresponent.
  
Sexta. Comissió Seleccionadora
  
1. El director general de l'IVAJ nomenarà entre el personal al servei de l'administració del Govern Valencià adscrit a l'IVAJ, sis persones que constituiran la Comissió de Selecció, que n'ajustarà el funcionament a allò que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
2. La Comissió elevarà a la Direcció General de l'IVAJ la relació nominal de persones excloses de la convocatòria, indicant-ne la causa d'exclusió, i la relació nominal de sol·licitants ordenada d'acord amb els criteris que estableix i el barem que recull l'Annex II, expressant-ne la puntuació total obtinguda.
  
Sèptima. Resolució de la convocatòria
  
El director general de l'Institut Valencià de la Joventut resoldrà, d'acord amb la proposta de la Comissió Seleccionadora, les sol·licituds que s'hagueren acollit a aquesta convocatòria.
  
La resolució d'adjudicació es notificarà a les persones interessades i es farà pública als serveis centrals i a les unitats territorials de l'IVAJ, i també a les residències adscrites a l'IVAJ.
  
Si transcorreguera un termini de tres mesos sense que s'haguera dictat resolució expressa, les sol·licituds s'entendrien desestimades.
  
La falsedat de dades o la falsificació dels documents presentats tindrà com a conseqüència la pèrdua dels drets de la persona sol·licitant, amb independència de les altres accions legals que s'hi puguen emprendre.
  
Octava. Obligacions dels beneficiaris
  
1. Quota
  
Les persones seleccionades hauran d'abonar durant el curs 2001/02 la quantitat anual de 315.000 PTA (1.893,2 euros) per a les residències Sant Crist del Mar i el Maestrat, i la quantitat de 504.000 PTA (3.029,1 euros) per a la residència universitària la Florida.
  
El preu es podrà fraccionar amb pagaments mensuals o trimestrals que s'hauran de liquidar dins dels 5 primers dies del mes o del trimestre en qüestió, tret de la primera mensualitat, que es liquidarà entre l'1 i el 5 de setembre.
  
Davant de la falta de pagament s'iniciarà l'oportú procediment de constrenyiment.
  
Les quantitats que s'hauran d'abonar per als cursos successius fins a finalitzar el cicle educatiu seran les que es determine en la convocatòria anual de places o en la normativa de preus públics aplicables a les activitats i serveis que presta l'IVAJ.
  
2. Declaració
  
Durant el mes de maig de cada any, a l'efecte de continuïtat en la residència, les persones beneficiàries presentaran a la Direcció de la residència una declaració responsable que no s'ha modificat cap dels requisits exigits per tal de participar en la convocatòria.
  
3. Formalització de la inscripció i documentació
  
Els sol·licitants admesos en el marc de la present convocatòria disposaran d'un termini de 15 dies, comptadors a partir de l'endemà de la notificació, per formalitzar-ne la inscripció, davant de la Secretaria de la residència en què se'ls haja adjudicat la plaça i hi aportaran la documentació següent:
  
- Quatre fotografies carnet
  
- Certificat mèdic
  
- Fotocòpia de la cartilla de la Seguretat Social o de qualsevol altre document que en justifique la cobertura mèdica i sanitària.
  
Si en el termini indicat no se'n formalitzara la inscripció, es considerarà que ha desistit de la seua plaça i se n'arxivarà la sol·licitud, després de la resolució dictada d'acord amb el que estableix l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada en la Llei 4/99, de 13 de gener, i la plaça podrà adjudicar-se a una altra sol·licitud.
  
ANNEX II
  
A. Valoració socioeconòmica
  
1. Dificultats d'escolarització per raó de la distància entre la localitat de residència de l'alumnat i la ubicació del centre escolar més pròxim en què puga cursar els estudis sol·licitats:
  
Més de 100 km 10 punts
  
De 81 a 100 km 9 punts
  
De 66 a 80 km 8 punts
  
De 51 a 65 km 7 punts
  
De 36 a 50 km 6 punts
  
De 20 a 35 km 5 punts
  
2. Renda anual de la unitat familiar (per membre computable):
  
Fins a 600.000 PTA 14 punts
  
De 600.001 a 700.000 PTA 13 punts
  
De 700.001 a 800.000 PTA 12 punts
  
De 800.001 a 900.000 PTA 11 punts
  
De 900.001 a 1.000.000 PTA 10 punts
  
D'1.100.001 a 1.200.000 PTA 9 punts
  
D'1.200.001 a 1.300.000 PTA 8 punts
  
D'1.300.001 a 1.400.000 PTA 7 punts
  
D'1.400.001 a 1.500.000 PTA 6 punts
  
D'1.500.001 a 1.600.000 PTA 5 punts
  
D'1.600.001 a 1.700.000 PTA 4 punts
  
D'1.700.001 a 1.800.000 PTA 3 punts
  
D'1.800.001 a 1.900.000 PTA 2 punts
  
D'1.900.001 a 2.000.000 PTA 1 punts
  
A partir de 2.000.001 PTA 0 punts
  
3. Existència de germans matriculats a la residència:
  
a) Primer germà matriculat. 2 punts
  
b) Segon germà matriculat. 1 punt
  
4. Criteris complementaris:
  
a) Condició d'orfandat absoluta. 4 punts
  
b) Família monoparental 3 punts
  
c) Situació de família nombrosa 2 punts
  
d) Situació de desocupació o atur laboral de tots
  
els membres de la unitat familiar, sense subsidi
  
ni prestació 5 punts
  
B. Valoració acadèmica
  
La valoració acadèmica dels aspirants es realitzarà de la manera següent: s'obtindrà, numèricament, la nota mitjana de les assignatures corresponents al curs immediatament anterior al que es sol·licita i s'aplicarà un coeficient reductor del 0,8 per a les assignatures qualificades en segones convocatòries.
  
A l'efecte del còmput de la nota mitjana, es farà la transformació numèrica d'acord amb la taula d'equivalències següent:
  
No presentat o anul·lació de convocatòria 0 punts
  
Insuficient o suspens 2 punts
  
Suficient o aprovat 5 punts
  
Bé 6 punts
  
Notable 8 punts
  
Excel·lent 10 punts
  
En les qualificacions expressades quantitativament, es computarà d'acord amb la taula d'equivalències següent:
  
Qualificació fins a un 4.9 2 punts
  
Qualificació fins a un 5,9 5 punts
  
Qualificació fins a un 6,9 6 punts
  
Qualificació fins a un 8,9 8 punts